prvá menštruácia
Dobrý deň minule som sa pýtala na to že moja dcéra mala svoju prvú menštruáciu iba jeden deň, chcem sa ešte spýtať že či je to v poriadku a úplne normálne alebo je to niečo zlé?
Dobrý deň,
ďakujeme za Vašu otázku.
Nástup prvej menštruácie závisí od genetických či hormonýlnych faktorov. Môže ju ovplyvniť aj telesná hmotnosť, fyzická aktivita či celkový zdravotný stav. Prvá menštruácia býva zvyčajne slabšia, často sa prejavuje iba špinením, alebo len malým množstvom krvi (červená, hnedastá či ružová). Menštruačný cyklus je zo začiatku nepravidelný. Dĺžka trvania prvej menštruácia môže trvať dokonca len niekoľko hodín či dní. Je to bežná súčasť procesu počas ktorého telo začína regulovať hormonálne zmeny. Vzhľadom na to nie je dôvod na obavy.
V prípade ak sa menštruácia nedostaví po viac ako 6 mesaicov, alebo ju sprevádzajú silné bolesti, neprimerané krvácanie je potrebná návšteva lekára.
Prajem pekný zvyšok dňa.
S pozdravom,
PharmDr. Anna Pacalajová